જોકે હજી વેસ્ટર્ન સબર્બમાં વન બીએચએકનો ટ્રેન્ડ બહુ આવ્યો નથી, પરંતુ અન્ય વિસ્તારોમાં ધીમે-ધીમે આ ચલણ વધી રહ્યું છે. તેમ છતાં પ્રૉપર્ટી માર્કેટના જાણકારો સ્પષ્ટ કહે છે કે તેજી પાછી ફરશે ત્યારે ફરી વન બીએચકે અદૃશ્ય થઈ જાય તો નવાઈ નહીં. અલબત્ત, એ પણ ખરું છે કે લોકોને પણ હવે લાંબા ગાળાના ભાવિને ધ્યાનમાં રાખી મોટા ફ્લૅટ્સ જ વધુ પસંદ પડે છે. લોકોમાં કમ્ફર્‍ટ અને લક્ઝુરિયસ લાઇફસ્ટાઇલનો ટ્રેન્ડ વધતો જતો હોવાથી ગ્રાહકો પણ યેન કેન પ્રકારેણ મોટા - ટૂ બીએચકે અથવા થ્રી બીએચકે પર પસંદગી ઉતારે છે.